[{"text_idx": "#000006", "text": "Yn gefndir i hyn i gyd yw\u2019r rhaglen hynod uchelgeisiol a lansiwyd gan Lywodraeth Mecsico, lle bydd yn rhaid i\u2019r wlad fuddsoddi 131.6 biliwn o ddoleri dros y pymtheg mlynedd nesaf yn ei rhwydweithiau cynhyrchu, trawsyrru a dosbarthu ynni er mwyn dilyn cynllun datblygu cynaliadwy. Amcangyfrifir y bydd angen i Fecsico hyfforddi o leiaf 135,000 o arbenigwyr lefel uchel i gyflawni\u2019r rhaglen ac i gyrraedd y targed o sicrhau erbyn 2024 bod 35% o\u2019r ynni a gynhyrchir yn ynni gla\u0302n. Bydd diwygio\u2019r sector ynni hefyd yn paratoi\u2019r ffordd i gwmni\u0308au preifat gymryd rhan a chystadlu yn y sectorau pw\u0302er, olew a nwy er mwyn gwneud y farchnad yn fwy cystadleuol. Mae\u2019r llywodraeth wedi ymrwymo i ymchwil a hyfforddiant, gyda 60,000 o ysgoloriaethau ar gyfer pynciau sy\u2019n gysylltiedig ag ynni."}, {"text_idx": "#000007", "text": "Aeth cydweithwyr o\u2019r Ysgolion Peirianneg, Gwyddorau\u2019r Ddaear a\u2019r Mo\u0302r, Cemeg, Pensaerni\u0308aeth a Seicoleg i\u2019r digwyddiad, a so\u0302n am yr hyn mae eu hymchwil yn canolbwyntio arno, a\u2019r datblygiadau diweddaraf yn eu gwaith. Mae synergedd sylweddol a chydweddiad da iawn o ran arbenigedd a gwybodaeth, a byddwn yn ymchwilio\u2019n fwy manwl i hyn dros yr wythnosau nesaf i weld sut y gellid cydweithio. Siaradodd fy nghydweithiwr, yr Athro Nora de Leeuw, PVC International, am strategaeth ryngwladol Prifysgol Caerdydd a\u2019r rhaglen ddarpariaeth gydweithredol, gan ymchwilio i fodelau a ffyrdd posibl y gallai\u2019r Brifysgol gynorthwyo rhaglen Mecsico o ddatblygu adnoddau. Cafwyd mwy a mwy o drafodaethau dros y flwyddyn ddiwethaf, gan gynnwys nifer o ymweliadau a\u0302 sefydliadau Mecsico, a llofnodwyd Memoranda Cyd-ddealltwriaeth newydd."}, {"text_idx": "#000009", "text": "Roedd y digwyddiad yn un cadarnhaol iawn, a gobeithiwn y bydd modd i ni ychwanegu at raglen ymchwil gydweithredol sy\u2019n fanteisiol i\u2019r ddwy ochr, a hynny drwy ddefnyddio amrywiaeth o ddulliau, gan gynnwys ffynonellau megis Cronfa Newton, y Gronfa Ymchwil Heriau Byd-eang, ac ysgoloriaethau CONACYT."}]